3.pielikums

Projektu iesniegumu atlases nolikumam

**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums  | 1. Pētniecība, tehnoloģiju attīstība un inovācijas |
| Specifiskā atbalsta mērķa (turpmāk – SAM) numurs un nosaukums  | 1.1.1. Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā |
| Pasākuma numurs un nosaukums | 1.1.1.3. pasākums „Inovāciju granti studentiem” – 2.kārta |
| Projektu iesniegumu atlases veids | Atklātā projektu iesniegumu atlase |
| Atbildīgā iestāde | Izglītības un zinātnes ministrija |
| **1. VIENOTIE KRITĒRIJI** | **Vērtēšanas sistēma** | **Kritērija ietekme uz lēmuma pieņemšanu****(N[[1]](#footnote-2); P[[2]](#footnote-3))** |
| **Jā vai Nē** |
| 1.1. | Projekta iesniedzējs un sadarbības partneris atbilst Ministru kabineta (turpmāk– MK) noteikumos par specifiskā atbalsta mērķa (turpmāk – SAM) pasākuma īstenošanu projekta iesniedzējam un sadarbības partnerim izvirzītajām prasībām[[3]](#footnote-4). |  | N |
| 1.2. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. |  | P |
| 1.3. | Projekta iesniedzējam un projekta sadarbības partnerim Latvijas Republikā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro,[[4]](#footnote-5)*.  |  | P |
| 1.4. | Projekta iesniegums ir iesniegts Kohēzijas politikas fondu vadības informācijas sistēmā 2014.–2020.gadam. |  | N |
| 1.5.  | Projekta iesnieguma veidlapa ir pilnībā aizpildīta latviešu valodā un ir atbilstoša Ministra kabineta noteikumos par SAM īstenošanu noteiktajam, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. |  | P |
| 1.6. | Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un ir atbilstošs MK noteikumu par SAM pasākuma īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā. Projekta iesniegumā paredzētais Eiropas Reģionālās attīstības fonda (turpmāk – ERAF) finansējuma apmērs atbilst MK noteikumos par SAM īstenošanu projektam noteiktajam ERAF finansējuma apmēram.  |  | P |
| 1.7. | Projekta iesniegumā norādītā ERAF atbalsta intensitāte nepārsniedz MK noteikumos par SAM pasākuma īstenošanu noteikto ERAF maksimālo atbalsta intensitāti. |  | P |
| 1.8. | Projekta iesniegumā iekļautās kopējās attiecināmās izmaksas un izmaksu pozīcijas atbilst MK noteikumos par SAM pasākuma īstenošanu noteiktajam, t.sk. nepārsniedz noteikto izmaksu pozīciju apjomus un: | - | - |
| 1.8.1. ir saistītas ar projekta īstenošanu; |  | P |
| 1.8.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); |  | P |
| 1.8.3. nodrošina projektā izvirzītā mērķa un rādītāju sasniegšanu. |  | P |
| 1.9. | Projekta īstenošanas termiņš atbilst MK noteikumos par SAM pasākuma īstenošanu noteiktajam projekta īstenošanas periodam. |  | P |
| 1.10. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 noteiktajam. |  | P |
| 1.11. | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par SAM pasākuma īstenošanu noteiktajām atbalstāmajām darbībām. |  | P |
| 1.12. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. |  | P |
| 1.13. | Projekta mērķis atbilst MK noteikumos par SAM pasākuma īstenošanu noteiktajam mērķim un uzraudzības rādītāji ir precīzi definēti, pamatoti un izmērāmi un tie sekmē MK noteikumos par SAM pasākuma mērķa īstenošanu noteikto rādītāju sasniegšanu. |  | P |
| 1.14. | Projekta iesniegumā plānotās projekta darbības un sagaidāmie rezultāti: | - | - |
| 1.14.1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām; |  | P |
| 1.14.2. ir precīzi definēti un pamatoti, un tie risina projektā definētās problēmas. |  | P |
| **2. SPECIFISKIE ATBILSTĪBAS KRITĒRIJI** | **Vērtēšanas sistēma** | **Kritērija ietekme uz lēmuma pieņemšanu****(N; P)** |
| **Jā vai Nē** |
| 2.1. | Projekta iesniegumā ir definēta risināmā problēma un pamatotas izvēlētās mērķa grupas vajadzības, plānotās aktivitātes paredz definētās problēmas risināšanu un mērķa grupas vajadzību apmierināšanu. |  | P |
| 2.2. | Projekta iesniedzējs ir izveidojis vai plāno izveidot *Inovāciju Fondu*, kura ietvaros plānots finansēt *Studentu inovāciju programmu*. |  | P |
| 2.3. | Projekta iesniegumam ir pievienota projekta iesniedzēja izstrādātā *Studentu inovāciju programma*, kuras īstenošanai paredzēts atbalsts projekta ietvaros, un tā atbilst MK noteikumos par SAM paskuma īstenošanu noteiktajām prasībām.  |  | P |
| 2.4. | **Projekta iesniedzēja izstrādātā *Studentu inovāciju programma* nodrošina vismaz šādu prasību izpildi:**  | - | - |
| 2.4.1. ietver programmas ietvaros *īstenojamo pasākumu vispārējo aprakstu* (t.sk. to ieviešanas kārtību un nosacījumus, studentu inovāciju pieteikumu atlases un vērtēšanas vispārējo kārtību, katra pasākuma ietvaros sasniedzamos rezultātus un to novērtēšanas kārtību), to uzraudzības un finansējuma piešķiršanas kārtību, kā arī *detalizētu pasākumu plānu programmas pirmā gada īstenošanai*, tai skaitā ietverot informāciju par konkrētu sadarbības partneru iesaisti, to lomu un pienākumiem, detalizētu pasākumu un instrumentu aprakstu un īstenošanas laika grafiku, indikatīvo mērķa grupas (jo īpaši STEM, medicīnas un radošo industriju jomās) iesaistes apjomu. |  | P |
| 2.4.2. paredz, ka studentu inovāciju pieteikumu atlasi nodrošina ekspertu komisija, kuras sastāvā ir iekļauti eksperti ar atbilstošu zinātnisko un biznesa attīstības kompetenci un pieredzi, tostarp jaunuzņēmumu (*start-up*) dibinātāji un citi uzņēmēji, nozaru vai tehnoloģiju eksperti; |  | P |
| 2.4.3. paredz studentu pieteikumu rezultātu izplatīšanas un pārneses pasākumus, tostarp studentu inovāciju pieteikumu rezultātu publiskas novērtēšanas pasākumus, kur studenti patstāvīgi prezentē inovāciju pieteikumu rezultātus (izstāde, skate, konkursi, publiskas prezentācijas u.tml.), un tiek nodrošināta rezultātu publiska pieejamība (tiktāl, ciktāl netiek skartas komercintereses, ja attiecināms); |  | P |
| 2.4.4. ir ietverts skaidrojums par intelektuālā īpašumu tiesību pārvaldības un piemērošanas jautājumiem studentu inovāciju pieteikumu īstenošanā; |  | P |
| 2.4.5. ietver pamatotus motivācijas pasākumus akadēmiskajam personālam atbalstīt studentu inovāciju projektu īstenošanu; |  | P |
| 2.4.6. paredz, ka studentu inovāciju pieteikumu atbalstam tiek piesaistīti atbilstošas kvalifikācijas mentori un studentu darbu vadītāji (pieredzējuši komersanti un augsta līmeņa profesionāļi, vecāko kursu studenti, doktoranti, pēcdoktoranti, jaunuzņēmēji u.c.); |  | P |
| 2.4.7. ir papildinoša augstākās izglītības iestādes citām aktivitātēm studentu uzņēmējspēju attīstībai; |  | P |
| 2.4.8. ir izstrādāta, balstoties uz vismaz 5 ārvalstu un Latvijas augstskolu studentu inovāciju programmu piemēru analīzi, skaidri pamatojot, kādi ieviešanas nosacījumi un gūtās mācības vai atziņas ir ņemtas vērā. |  | P |
| 2.5. | Projekta privātais līdzfinansējums veido vismaz 15 procentus no kopējā projekta attiecināmā finansējuma. |  | P |
| 2.6. | Projekta ietvaros plānotajām atbalstāmajām darbībām ir pamatota *sinerģija un papildinātība* ar citām izglītības attīstību, inovāciju un uzņēmējdarbību veicinošām atbalsta programmām; |  | P |
| 2.7. | Projekta iesniegumā ir aprakstīta studentu inovāciju pieteikumu īstenošanai nepieciešamā infrastruktūra un sniegts pamatojums tās pieejamībai, kā arī aprakstītas iespējas izmantot projekta sadarbības partnerim piederošu infrastruktūru atbilstoši sadarbības partnerības apliecinājumam vai noslēgtajam sadarbības līgumam. |  | P |
| 2.8. | ***Studentu inovāciju programmā* indikatīvi plānotais atbalstāmo studentu un studentu komandu skaits ir pamatots un reāli sasniedzams, ņemot vērā:** |  | - |
| 2.8.1. kopējo studējošo skaitu attiecīgajā augstākās izglītības iestādē (un partneraugstskolā vai partnerkoledžā, ja attiecināms); |  | P |
| 2.8.2. augstākās izglītības iestādes līdzšinējās sadarbības apjomu (tostarp veiksmīgas sadarbības piemēri) ar komersantiem studentu inovāciju pieteikumu atbalstam;  |  | P |
| 2.8.3. analizēto ārvalstu un Latvijas inovāciju programmu piemēru praksi par dalībnieku iesaistes apjomu līdzvērtīgos pasākumos;  |  | P |
| 2.8.4. studentu darbu vadītāju, mentoru un infrastruktūras pieejamību u.c. faktorus. |  | P |
| 2.9. | ***Studentu inovāciju programma* ir izstrādāta stratēģiskā partnerībā ar galvenajām iesaistītajām pusēm:** |  |  |
| 2.9.1. Izstrādāta partnerībā ar zinātniskajām institūcijām, kas ir iesaistītas attiecīgās augstskolas atbilstošo zinātņu nozaru maģistrantu un doktorantu akadēmisko un kvalifikācijas darbu izstrādes nodrošināšanā; |  | P |
| 2.9.2. Izstrādāta partnerībā ar attiecīgās augstākās izglītības iestādes studentu organizāciju (studentu pašpārvalde, studentu parlaments u.tml.); |  | P |
| 2.9.3. Izstrādāta partnerībā ar biznesa akseleratoriem, biznesa inkubatoriem, biedrībām, nodibinājumiem vai citām organizācijām, kurām ir kompetences biznesa attīstībā.  |  | P |
| 2.9.4. Izstrādāta partnerībā ar augstākās izglītības iestādes darbības profilam atbilstošajām vadošajām nozaru asociācijām (Latvijā reģistrēta biedrība, kura (1) pārstāv saimnieciskās darbības veicējus no nozares, kurā tiek nodarbināti attiecīgās augstākās izglītības iestādes studenti un absolventi; (2) apvieno nozares saimnieciskās darbības veicējus, kuru kopējais apgrozījums pēdējā noslēgtā pārskata gadā ir vismaz 150 000 000 *euro* gadā; (3) ir reģistrēta Uzņēmumu reģistra Biedrību un nodibinājumu reģistrā vismaz 5 pilnus gadus pirms projekta iesnieguma iesniegšanas sadarbības iestādē.)Veselības, kā arī kultūras un mākslas nozares gadījumā projekta iesniegumam pievieno kritērijā minēto nozares asociācijas atzinumu vai attiecīgās profesionālās organizācijas (izņemot attiecīgās nozares arodbiedrību) atzinumu par studentu inovācijas programmas saskaņošanu. |  | P |
| 2.10. | Projekta iesniedzējs nodrošina administratīvo procedūru caurspīdīgumu un administratīvā sloga mazināšanu studentu inovāciju programmas īstenošanā. |  | P |
| **3. KVALITĀTES KRITĒRIJI** | **Vērtēšanas sistēma** | **Maksimālais punktu skaits –34.5 punkti.****Minimālais nepiecieša­mais punktu skaits – 16 punkti** |
| **Punktu skaits**  |
| 3.1. | **Studentu inovāciju programmas iekšējā loģika un ieviešanas nosacījumi nodrošina studentu inovācijas un uzņēmējspēju attīstību un projektā paredzētās darbības un to ieviešanas nosacījumi nodrošina labas un viedas Studentu inovāciju programmas pārvaldības ieviešanu augstākās izglītības institūcijās atbilstoši starptautiskajai labajai praksei**  | ***0 – 5*** (Vērtējuma vienība – 0.5 punkti) | Jāsasniedz vismaz **3** punktiKritērija svars: 35% |
| 3.2.  | ***Studentu inovāciju programma* ir inovatīva un paredz mainīt vai maina augstākās izglītības iestādes studentu, akadēmiskā personāla un administratīvo darbinieku rīcību, ar mērķi veicināt augstākās izglītības iestādes un individuālo studentu sasniegumus, risināt sabiedrībai un nozaru uzņēmumiem svarīgas problēmas un attīstības jautājumus, un studiju procesā iesaistīto pušu apmierinātību:** | ***0 – 5***(Vērtējuma vienība – 0.5 punkti) | Jāsasniedz vismaz **3** punktiKritērija svars: 30% |
|  | 3.2.1. Projektam būs ievērojama ietekme uz iesaistīto organizāciju (konkrēti — augstākās izglītības iestāžu) spējām un it īpaši uz augstākās izglītības attīstību un modernizāciju, lai veicinātu studējošo inovāciju kompetenču attīstību, ka arī, lai palīdzētu tām kļūt pieejamām sabiedrībai kopumā, darba tirgum un vietējā, reģionālā, valsts vai starptautiskā līmenī un atbalstītu to vietējās un starptautiskās sadarbības spēju;3.2.2. Studentu inovāciju programmas izstrādē ir ņemtas vērā mūsdienīgas metodes un paņēmieni, ir izmantota studentā centrēta pieeja, pamata un caurviju kompetenču attīstībai;3.2.3. Ieviesti studentu, mācībspēku un pētnieku motivācijas veicināšanas pasākumi iesaistīties inovatīvos projektos;3.2.4. Ieviesta administratīvā personāla inovatīva darba vadīšanas pieeja. |
| 3.3. | **Projekta ieguldījums nozares rādītāju sasniegšanā:** | 0 – 14,5 | Jāsasniedz vismaz **4** punktiKritērija svars: 15% |
| **3.3.1.** Studentu inovāciju programma tiek īstenota partnerībā ar projekta sadarbības partneriem (punkti summējas): | 0 – 2,5  | Jāsasniedz vismaz **1** punkts |
| 3.3.1.1. Projekta īstenošanā nav iesaistīts neviens projekta sadarbības partneris; | 0 |
| 3.3.1.2. ar vismaz vienu zinātnisko institūciju; | 0,5 |
| 3.3.1.3. ar vismaz vienu augstākās izglītības iestādi (t.sk. koledžu); | 0,5 |
| 3.3.1.4. ar vismaz vienu biedrību vai nodibinājumu; | 0,5 |
| 3.3.1.5. ar vismaz vienu komersantu, kam izdevumi pētniecībai un attīstībai ir vismaz 2 procenti no komersanta attiecīgā gada neto apgrozījuma. | 1 |
| **3.3.2.1.** Komersantu skaits, ar kuriem paredzēts sadarboties Studentu inovācijas programmas īstenošanā:*Attiecināms uz augstākās izglītības institūcijām, kam nav universitātes statusa, un uz koledžām* | 0 – 3  | Jāsasniedz vismaz **1** punkts |
| 3.3.2.1.1. < 9  | 0 |
| 3.3.2.1.2. 9 – 19 | 1 |
| 3.3.2.1.3. 20 – 34 | 2 |
| 3.3.2.1.4. ≥35 | 3 |
| **3.3.2.2.** Komersantu skaits, ar kuriem paredzēts sadarboties Studentu inovācijas programmas īstenošanā:*Attiecināms uz universitātēm* |  |
| 3.3.2.2.1. < 20  | 0 |
| 3.3.2.2.2. 20 – 34 | 1 |
| 3.3.2.2.3. 35 – 49 | 2 |
| 3.3.2.2.4. ≥50 | 3 |
| **3.3.3.** Projekta ietvaros plānots piesaistīt privāto līdzfinansējumu (neskaitot augstākās izglītības iestādes pašas ieņēmumus[[5]](#footnote-6), kas tiek novirzīti projekta līdzfinansēšanai): | 0 – 4  | Jāsasniedz vismaz **1** punkts |
| 3.3.3.1. < 50 000 EUR; | 0 |
| 3.3.3.2. 50 000 - 99 999,99 EUR; | 1 |
| 3.3.3.3. 100 000 - 199 999,99 EUR; | 2 |
| 3.3.3.4. 200 000 - 299 999,99 EUR; | 3 |
| 3.3.3.5. ≥ 300 000 EUR. | 4 |
| **3.3.4.** Projekta ietvaros piesaistāmā privātā līdzfinansējuma procentuālais īpatsvars no kopējām projekta attiecināmajām izmaksām (tai skaitā augstākās izglītības iestādes pašas ieņēmumi, kas tiek novirzīti projekta līdzfinansēšanai): | 0 – 5  | Jāsasniedz vismaz **1** punkts |
| 3.3.4.1. < 15 procenti; | 0 |
| 3.3.4.2. 15 procenti;  | 1 |
| 3.3.4.3. 16 procenti – 19 procenti; | 2 |
| 3.3.4.4. 20 procenti - 24 procenti; | 3 |
| 3.3.4.5. 25 procenti - 34 procenti; | 4 |
| 3.3.4.6. ≥ 35 procenti. | 5 |
| 3.4. | **Projekta ietekme un informētības nodrošināšana par projekta īstenotajiem pasākumiem:** | ***0 – 5***(Vērtējuma vienība – 0.5 punkti) | Jāsasniedz vismaz **3** punktiKritērija svars: 10% |
|  | 3.4.1. Projekts radīs ietekmi ārpus iesaistītajām organizācijām vietējā, reģionālā, valsts vai starptautiskā līmenī. Tas paredz atbilstošus pasākumus progresa uzraudzībai un paredzamās (īstermiņa un ilgtermiņa) ietekmes novērtēšanai.3.4.2. Projekts paredz skaidru un efektīvu plānu rezultātu izplatīšanai un ietver attiecīgus pasākumus, rīkus un kanālus, lai nodrošinātu rezultātu un ieguvumu efektīvu izplatīšanu ieinteresētajām personām projekta īstenošanas laikā un pēc tam;3.4.3. Projektā ir ietverti attiecīgi pasākumi un resursi, lai nodrošinātu projekta rezultātu un ieguvumu ilgtspēju pēc projekta pabeigšanas. |
| **4. KVALITĀTES KRITĒRIJI PAR HORIZONTĀLĀM PRIORITĀTĒM** | **Vērtēšanas sistēma****Punktu skaits** | **Maksimālais punktu skaits – 1 punkts** |
| 4.1. | Horizontālā prioritāte „Ilgtspējīga attīstība”: | ***0 – 0.5*** | Kritērijs sniedz papildu puspunktuKritērija svars: 5% |
| 4.1.1. Projekta ietvaros netiks īstenotas mācības eko-inovāciju jomā (saskaņā ar normatīvajiem aktiem par Latvijas izglītības klasifikāciju: 850 Vides aizsardzība). | 0 |
| 4.1.2. Projekta ietvaros tiks īstenotas mācības eko-inovāciju jomā (saskaņā ar normatīvajiem aktiem par Latvijas izglītības klasifikāciju: 850 Vides aizsardzība). | 0.5 |
| 4.2. | Horizontālā prioritāte “Vienlīdzīgas iespējas”: | ***0 – 0.5***  |  |
| 4.2.1. Projektā nav paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | 0 | Kritērijs sniedz papildu puspunktuKritērija svars: 5% |
| 4.2.2. Projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | 0.5 |

Piezīmes. Projekta iesnieguma atbilstību kvalitātes kritērijiem vērtē ar noteikto punktu skaitu. Kritērijos, kur tas ir nepieciešams, norādīts minimālais punktu skaits, kas ir jāsasniedz, lai projekta iesniegumu apstiprinātu.

Kvalitātes kritēriju Nr. 3.1., 3.2. un 3.4. vērtēšanu atbilstoši MKN 45.punktā noteiktajam veic Eiropas Komisijas ekspertu datubāzē iekļautie ārvalsts eksperti (turpmāk – eksperts).

Eksperts piemēro šādu vērtēšanas pieeju:

0 punktu – Priekšlikums neatbilst aplūkotajam kritērijam vai to nevar novērtēt trūkstošas vai nepilnīgas informācijas dēļ (ja vien nav radusies acīmredzama pārrakstīšanās kļūda);

1 punkts– Vāji: kritērijs tiek nepietiekami risināts vai iesniegumam ir nopietnas nepilnības;

2 punkti– Apmierinoši: iesniegums visumā atbilst kritērijam, bet tajā ir novērojamas būtiskas nepilnības;

3 punkti– Labi: iesniegums labi atbilst kritērijam, taču ir vēl vairāki trūkumi;

4 punkti – Ļoti labi: iesniegums ļoti labi atbilst kritērijam, bet vēl ir neliels skaits nepilnību;

5 punkti – Izcili: iesniegums sekmīgi atbilst visiem konkrētā kritērija aspektiem; ja ir nepilnības, tās ir mazsvarīgas.

Kritēriju svars:

3.1. kritērijs – 35%

3.2. kritērijs – 30 %

3.3. kritērijs – 15 %

3.4. kritērijs – 10%

4.1.kritērijs – 5%

4.2.kritērijs – 5%

1. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu; [↑](#footnote-ref-2)
2. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto; [↑](#footnote-ref-3)
3. Kritērija ietvaros tiek pārbaudīta projekta iesniedzēja un sadarbības partnera atbilstība noteiktajam finansējuma saņēmēju un sadarbības partneru lokam. [↑](#footnote-ref-4)
4. Nodokļu parādu neesamības pārbaudi veic uz projekta iesnieguma iesniegšanas dienu un to atkāroti pārbauda uz precizētā projekta iesnieguma iesniegšanas dienu, ja ir bijis pieņemts lēmums par projekta iesnieguma apstiprināšanu ar nosacījumu neatkarīgi no tā, vai nosacījums ir saistīts ar šī kritērija izpildi. Vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā (7. vai 26. mēneša datumā), kas ir tuvākais datums pirms projekta iesnieguma vai precizētā projekta iesniegšanas termiņa. [↑](#footnote-ref-5)
5. Finansējuma saņēmēja un projekta sadarbības partnera rīcībā esošie līdzekļi no viņu saimnieciskās darbības, kredītresursi vai citi finanšu resursi, par kuriem nav saņemts nekāds publisks atbalsts, tai skaitā finansējums, par kuru nav saņemts nekāds valsts vai pašvaldības galvojums, vai valsts vai pašvaldības kredīts uz atvieglotiem nosacījumiem. [↑](#footnote-ref-6)